cyanic-selkie/wikianc huggingface dataset:
ไทยเชื้อสายจาม
ชาวมุสลิมที่เข้ามาตามลำคลองน้ำเชี่ยว ได้มาตั้งบ้านเรือนอยู่บริเวณป่าชายเลน ซึ่งมีชาวไทยอาศัยอยู่ก่อนแล้ว ได้สร้างบ้านเรือนขึ้นง่าย ๆ เมื่อสร้างที่พักแล้วได้ร่วมกันสร้างสุเหร่าเพื่อใช้ประกอบพิธีทางศาสนา โดยใช้ไม้โกงกาง มาปักเป็นเขต 4 ต้น  หลังคามุงด้วยใบปรงนำมาสานเป็นตับเหมือนตับจาก  มุงกันแดดกันฝน ต่อมาเมื่อตั้งหลักแหล่งแน่นอนแล้วได้ต่อเติมสุเหร่าให้มีสภาพดีขึ้นจนถึงปัจจุบัน โดยมิได้เคลื่อนย้ายจากที่ตั้งเดิมแต่อย่างใด ส่วนมุสลิมที่บ้านเนินตาแมว บ้านปลายคลอง อำเภอเมือง จังหวัดตราด นั้น  เป็นมุสลิมที่เกิดจากการแต่งงานกับคนไทยและได้มีการย้ายข้ามศาสนากลายเป็นกลุ่มมุสลิมที่ใหญ่ขึ้น
จับเลี้ยง
จับเลี้ยง ( "ของเย็นหลายอย่าง") เป็นเครื่องดื่มมีที่มาจากประเทศจีน เป็นเครื่องดื่มที่มีส่วนผสมได้ทั้งสมุนไพรไทยและจีน สามารถดื่มได้ทั้งร้อนและเย็น มีสรรพคุณป้องกันและบรรเทาอาการร้อนใน อาการทางระบบทางเดินอาหาร มีแผลในปาก ปากลิ้นเปื่อยมีฝ้า ขมคอ เจ็บคอ เสียงแหบ คอแห้ง ไอ ตาร้อนผ่าว ซึ่งอาจเกิดมาจากสภาวะขาดสมดุลอย่างเช่น นอนดึก พักผ่อนไม่พอ กินของทำให้ร้อน ของทอด หรือดื่มน้ำน้อย
โรงเรียนวัดบ้านนา (ฟินวิทยาคม)
โรงเรียนวัดบ้านนา (ฟินวิทยาคม) - Wat Ban Na (Fin Witthayakom) School ตั้งอยู่ที่ 112 หมู่ 5 ถนนสุขุมวิท ตำบลทุ่งสุขลา อำเภอศรีราชา จังหวัดชลบุรี
ประวัติ
โรงเรียนวัดบ้านนา (ฟินวิทยาคม) เนื่องจากพระอธิการฟิน อินทวโส (หลวงปู่ฟิน) เจ้าอาวาสวัดบ้านนาในขณะนั้น พ.ศ. 2477 เป็นผู้ริเริ่มชักชวนชาวบ้านนาร่วมกันสร้างอาคารเรียนขึ้นเป็นอาคารเอกเทศถาวรจากเดิมที่ใช้ศาลาวัดบ้านนาเป็นที่เรียน
เมื่อวันที่ 1 กรกฎาคม พ.ศ. 2477 มีอาคารเรียน 4 หลัง อาคารอเนกประสงค์ (โรงอาหารเจริญสติ) 1 หลัง บ้านพักครู 1 หลัง สำนักงานธนาคารขยะ 1 หลัง ห้องสุขา 3 หลัง  และอาคารอาหารว่างพอเพียง 1 หลัง และห้องครัว 2 หลัง
วัดพระธาตุจอมแจ้ง (จังหวัดแม่ฮ่องสอน)
วัดพระธาตุจอมแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งยาว อำเภอปาย จังหวัดแม่ฮ่องสอน ที่ดินตั้งวัดมีเนื้อที่ 1 ไร่
วัดพระธาตุจอมแจ้ง เดิมเป็นวัดร้างชื่อว่า วัดท่าแพม เพราะในสมัยพระบาทสมเด็จพระจุลจอมเกล้าเจ้าอยู่หัว ที่บ้านท่าแพมได้เกิดอหิวาตกโรคระบาด มีผู้คนล้มตายไปเป็นจำนวนมาก จึงได้พากันอพยพหนีไปอยู่ที่อื่นกันหมด จนบ้านท่าแพมกลายเป็นหมู่บ้านร้าง จนในปี พ.ศ. 2474 ครูบาศรีวิชัย ได้มาบูรณะสร้างพระเจดีย์องค์ใหม่ครอบองค์เดิมซึ่งมีรูปทรงแบบพม่า โดยองค์ที่สร้างใหม่ครอบไว้นั้นเป็นศิลปะแบบล้านนาไทย เมื่อครูบาศรีวิชัยได้พัฒนาแล้ว จึงมอบให้ครูบาปัญญาลูกศิษย์ของท่าน เป็นเจ้าอาวาสปกครองวัดสืบมา โดยตั้งชื่อวัดว่า "วัดพระธาตุจอมแจ้ง" ตามที่ชาวบ้านชอบเรียกกัน เพราะมีพระธาตุอยู่ที่วัด ตั้งเป็นวัดเมื่อ พ.ศ. 2474 ได้รับพระราชทานวิสุงคามสีมาเมื่อวันที่ 2 ตุลาคม พ.ศ. 2532 เขตวิสุงคามสีมากว้าง 20 เมตร ยาว 30 เมตร
อาคารเสนาสนะที่สำคัญ ได้แก่ อุโบสถ วิหาร ศาลาการเปรียญ กุฏิสงฆ์ ศาลาอเนกประสงค์ และมีองค์พระธาตุจอมแจ้ง ซึ่งเป็นพระธาตุเก่าแก่ตั้งอยู่บนเนินเขา ภายในบรรจุพระเกศาธาตุของพระพุทธเจ้า ปูชนียวัตถุมี พระเจ้าสายน้ำผึ้ง พระพุทธรูปเก่าแก่อายุ 100 กว่าปี สมเด็จองค์ปฐมและมีเจดีย์
เจ้าลัดดา ณ น่าน
เจ้าลัดดา ณ น่าน (9 ตุลาคม พ.ศ. 2472 – 16 สิงหาคม พ.ศ. 2565) นามเดิม เจ้าหมัดคำ ณ น่าน เป็นธิดาในเจ้ามหาพรหมสุรธาดา เจ้าผู้ครองนครน่าน เกิดแต่เจ้าศรีคำ ณ น่าน และเป็นธิดาคนสุดท้ายในเจ้ามหาพรหมสุรธาดา บั้นปลายชีวิตพำนักอยู่ในจังหวัดเชียงใหม่กับบุตร-ธิดา
ประวัติ
เจ้าลัดดามีนามเดิมแต่แรกเกิดว่า เจ้าหมัดคำ ณ น่าน ที่มีความหมายว่า "สะเก็ดไฟสีทอง" เป็นธิดาในเจ้ามหาพรหมสุรธาดา เกิดแต่เจ้าศรีคำ ณ น่าน มีพี่ชายร่วมมารดาคือ เจ้าสนิท ณ น่าน หลังเจ้ามหาพรหมสุรธาดาพิราลัย เจ้าลัดดาจึงเข้าศึกษาที่โรงเรียนจุมปีวนิดาภรณ์โดยอาศัยกับเจ้าราชบุตร (หมอกฟ้า ณ น่าน) พี่ชายต่างมารดา ต่อมาจึงกลับไปอยู่กับเจ้าศรีคำผู้มารดาโดยศึกษาที่โรงเรียนรังสีเกษม ในช่วงเวลาดังกล่าวเธอได้เปลี่ยนชื่อจาก "หมัดคำ" เป็น "ลัดดา" เพราะกลัวคนจะล้อว่าชื่อโบราณ
เมื่อถึงชั้นมัธยมศึกษาจึงเข้าศึกษาที่โรงเรียนสตรีศรีน่าน โดยมีเจ้าราชบุตร (หมอกฟ้า) ให้การอุปการะอีกครั้ง จนจบมัธยมศึกษาปีที่ 4 จึงรับทุนไปศึกษาต่อที่โรงเรียนฝึกหัดครูเชียงใหม่ วิชาเอกครูประถม จนกระทั่งสำเร็จการศึกษาจึงกลับมาใช้ทุนในจังหวัดน่าน โดยรับราชการครูที่โรงเรียนวัดป่าคา ก่อนย้ายไปโรงเรียนตาลชุมพิทยาคม และโรงเรียนบ้านวังม่วง ทั้งหมดตั้งอยู่ในในอำเภอเวียงสา ตามลำดับ จนกระทั่งเกษียณอายุราชการ
เจ้าลัดดาเข้ารับปริญญาดุษฎีบัณฑิตกิตติมศักดิ์ สาขาสังคมศาสตร์เพื่อการพัฒนา คณะมนุษยศาสตร์และสังคมศาสตร์ มหาวิทยาลัยราชภัฏอุตรดิตถ์ เมื่อวันที่ 30 สิงหาคม พ.ศ. 2557
เจ้าลัดดาเสียชีวิตเมื่อช่วงเช้าของวันที่ 16 สิงหาคม พ.ศ. 2565 ด้วยอาการสงบ ณ บ้านสารภี จังหวัดเชียงใหม่ ก่อนวันครบรอบการพิราลัยของเจ้ามหาพรหมสุรธาดาเพียงหนึ่งวัน ศพตั้งบำเพ็ญกุศลและสวดอภิธรรมตั้งแต่วันที่ 17-21 สิงหาคม พ.ศ. 2565 ณ วัดเจดีย์หลวงวรวิหาร จังหวัดเชียงใหม่ และวันที่ 23-29 สิงหาคม พ.ศ. 2565 ณ วัดพระธาตุแช่แห้ง จังหวัดน่าน การนี้พระบาทสมเด็จพระวชิรเกล้าเจ้าอยู่หัว สมเด็จพระนางเจ้าสุทิดา พัชรสุธาพิมลลักษณ พระบรมราชินี และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้พระราชทานพวงมาลาเพื่อวางหน้าหีบศพของเจ้าลัดดาเมื่อวันที่ 24 สิงหาคม พ.ศ. 2565 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้มีพิธีพระราชทานเพลิงศพเมื่อวันที่ 25 ธันวาคม พ.ศ. 2565 ณ ฌาปนสถานเทศบาลเมืองน่าน (ลอมเชียงของ) อำเภอเมืองน่าน จังหวัดน่าน โดยมีศรีสว่างวงศ์ บุญจิตราดุลย์ พระธิดาในพระเจ้าวรวงศ์เธอ พระองค์เจ้าเฉลิมพลฑิฆัมพร เสด็จเป็นองค์ประธานฝ่ายฆราวาส และสมเด็จพระธีรญาณมุนี (สมชาย วรชาโย) เป็นประธานฝ่ายสงฆ์
ชีวิตส่วนตัว
เจ้าลัดดาสมรสกับจรูญศักดิ์ อรุณสิทธิ์ ชาวจังหวัดเชียงใหม่ ผู้เป็นสหายของเจ้าสุรพงษ์ ณ น่าน ทั้งนี้เจ้าลัดดาและสามีมีบุตร-ธิดาด้วยกัน 3 คน คือ ดรุณี ยงเยื้องพันธุ์, ศักดา อรุณสิทธิ์ และดรุพรรณ อรุณสิทธิ์
Bergrothia
Bergrothia เป็นสกุลของด้วงที่อยู่ในวงศ์ Staphylinidae
วิสิทธิ์ เลิศฤทธิ์
วิสิทธิ์ เลิศฤทธิ์ เป็นอดีตทหารเรือชาวไทย ผู้ให้กำเนิดวิชามวยไทยเลิศฤทธิ์ ซึ่งได้รับเชิญเป็นอาจารย์พิเศษสอนศิลปะการต่อสู้ ทั้งไฮไฟติงคิกบ็อกซิง, คาราเต้ และไอคิโด ให้แก่โรงเรียนนายร้อยพระจุลจอมเกล้า
ประวัติ
วิสิทธิ์ เลิศฤทธิ์ เป็นผู้สืบทอดวิชามวยไทยโบราณ (สายโคราช) โดยกล่าวกันว่าบรรพบุรุษของเขาเป็นจตุลังคบาท
พีระมิดแดง
พีระมิดแดง หรือที่เรียกว่า พีระมิดเหนือ เป็นพีระมิดที่ใหญ่ที่สุดที่ตั้งอยู่ในสุสานหลวงดาห์ชูร์ในกรุงไคโร ประเทศอียิปต์ ได้รับการตั้งชื่อตามสีแดงสนิมของหินปูนสีแดง นอกจากนี้ยังเป็นพีระมิดอียิปต์ที่ใหญ่เป็นอันดับสามรองจากพีระมิดแห่งคูฟูและพีระมิดแห่งคาฟเรที่กิซา ซึ่งเชื่อกันว่าเป็นความพยายามครั้งแรกที่ประสบความสำเร็จของอียิปต์ในการสร้างพีระมิดด้านเรียบที่ "แท้จริง" คนท้องถิ่นเรียกพีระมิดแดงว่า อัล-ฮะรัม อัล-วัตวาอัต ซึ่งหมายถึง พีระมิดค้างคาว
พีระมิดแดงไม่ได้เป็นสีแดงเสมอไป พีระมิดแห่งนี้เคยถูกหุ้มด้วยหินปูนทูราสีขาว แต่ปัจจุบันมีหินเหล่านั้นหลงเหลือเพียงไม่กี่ก้อนเท่านั้นที่ยังคงอยู่ที่ฐานของพีระมิดตรงมุม ในช่วงยุคกลาง หินปูนทูราสีขาวส่วนใหญ่ถูกนำไปสร้างอาคารในกรุงไคโร ซึ่งเผยให้เห็นหินปูนสีแดงที่อยู่ข้างใต้
วิสิทธิ์ เลิศฤทธิ์
ประวัติ
โดยพระองค์ทรงมีกระแสรับสั่งว่าเป็นศิลปะการต่อสู้ที่อันตราย ไม่ควรให้บุคคลทั่วไปได้เรียนรู้
ดังนั้น เมื่อวิสิทธิ์ เลิศฤทธิ์ ออกจากการเป็นทหารเรือ จึงได้มาสอนวิชาการต่อสู้ที่โรงเรียนนายร้อยพระจุลจอมเกล้าให้แก่เหล่าทหาร ซึ่งเป็นที่มาของวิชาการต่อสู้แขนงนี้
โดยที่อาจารย์วิสิทธิ์ ยังเป็นผู้สอนวิชามวยไทยเลิศฤทธิ์ให้แก่ผศ.พ.อ.พิเศษ ชูชาติ พิทักษากร และพลเอกธันวาคม ทิพยจันทร์ นายกสมาคมพันธมิตรมวยไทยโลก
การเสียชีวิต
น้อยคนที่จะทราบถึงการเสียชีวิตของอาจารย์วิสิทธิ์ มีการกล่าวกันว่า เขาได้เสียชีวิตจากการต่อสู้กับโจรอั้งยี่ ซึ่งเขาได้ทำการสังหารไปถึง 5 คน โดยที่แขนข้างหนึ่งอุ้มลูกสาวของเขาอยู่
และอาจมีผู้สอบถามอาจารย์ พ.อ.พิเศษ สมบูรณ์ ทองอร่าม หากต้องการทราบรายละเอียด
เบตซิเลโอ
เบตซิเลโอ (Betsileo) เป็นที่ราบสูงทางใต้บนเกาะมาดากัสการ์ มีชาวเบตซิเลโอเป็นหนึ่งในสามกลุ่มชนใหญ่ของมาดากัสการ์อาศัยอยู่ประมาณหนึ่งล้านคน
Charhyphus
Charhyphus เป็นสกุลของด้วงที่อยู่ในวงศ์ Staphylinidae
สปีชีส์ในสกุลนี้พบในอเมริกาเหนือ
สปีชีส์ในสกุลนี้ ได้แก่:
วิกิพีเดียภาษาโซรานี
วิกิพีเดียภาษาโซรานี หรือ วิกิพีเดียภาษาเคิร์ดกลาง (เคิร์ดโซรานี: ویکیپیدیای کوردیی سۆرانی) เป็นวิกิพีเดียรุ่นภาษาเคิร์ดตอนกลางที่ก่อตั้งใน ค.ศ. 2009 ในเดือนพฤศจิกายน ค.ศ. 2021 เว็บไซต์นี้มี 35,081 บทความ ผู้ใช้ลงทะเบียน 47,343 ราย และมี 1,409 ไฟล์
แชมเปียน (เพลงเคิลเมนต์ มาร์โฟ & เดอะฟรอนต์ไลน์)
แชมเปียน เป็นเพลงซิงเกิลที่วางจำหน่ายในประเทศสหราชอาณาจักร ร้องโดยกลุ่มเคิลเมนต์ มาร์โฟ & เดอะฟรอนต์ไลน์ เพลงนี้วางจำหน่ายในรูปแบบดิจิตอลดาวโหลดในวันที่ 20 กรกฎาคม ค.ศ. 2012 เป็นเพลงติดยอดอันดับที่ 38 ของชาร์ตซิงเกิลแห่งสหราชอาณาจักร เคยใช้เป็นธีมประจำศึกเพย์-เพอร์-วิวของดับเบิลยูดับเบิลยูอี คือ รอยัลรัมเบิล (2013)
บัลร็อก (สตรีทไฟท์เตอร์)
เวก้า (Vega) หรือที่รู้จักในนามของ บัลร็อก (バルログ; Balrog) เป็นตัวละครฝ่ายอธรรมจากเกม สตรีทไฟท์เตอร์ หนึ่งในสมาชิกหลักองค์กร ชาโดลู บัลร็อกเป็นนักสู้เจ้าสำอางค์จากสเปนผู้ใช้วิชานินจึตสึในการต่อสู้โดยมีใช้กรงเล็บเหล็กเป็นอาวุธ เขามักสวมหน้ากากเพื่อปกปิดโฉมหน้าอันงดงามของตนเอาไว้ไม่ให้เกิดรอยตำหนิ ทั้งนี้ ในสหรัฐฯและยุโรป ได้มีการสลับสับเปลี่ยนชื่อ "บัลร็อก" มาเป็น "เวก้า"
เวก้า มีท่าไม้ตายคือโรลลิ่งคริสตัลแฟลช และฟลายอิ้งบาร์เซโลน่าแอทแทค นอกจากนี้เขายังเคยเป็นตัวละครที่มีบทบาทในภาพยนตร์หลายเรื่อง อาทิ หลิวเต๋อหัว เคยรับบทเป็นบัลร็อก ในภาพยนตร์ฮ่องกงเรื่อง บันล็อกผู้ชายทะลุเวลา (Futurecops) รวมทั้งยังมีผู้ที่เคยรับบทเป็นบัลร็อกในภาพยนตร์ฮอลลีวูด เวอร์ชันแรกคือ เจ ทาแวร์ และผู้รับบทเป็นบัลร็อกในเวอร์ชัน เดอะเลเจนท์ออฟชุนลี คือ ทาบู
ประวัติตามท้องเรื่อง
เวก้า ถือกำเนิดในชาติตระกูลชั้นสูง โดยมีมารดาเป็นสตรีผู้เลอโฉม และบิดาเป็นบุรุษผู้เต็มไปด้วยความอัปลักษณ์ บัลร็อกได้เรียนรู้วิชาการสู้วัวกระทิงและนินจึตสึ ก่อนที่จะกลายมาเป็นนักสู้ในกรงเหล็ก เมื่อบิดาของเขาได้สังหารมารดาของเขาเนื่องจากเธอไม่ให้การเคารพ บัลร็อกจึงเริ่มทำการตะครุบและสังหารเหยื่อผู้มีความอัปลักษณ์เพื่อระบายอารมณ์ ต่อมา เวก้าได้เลือกให้เขาเป็นสมาชิกองค์กรชาโดลูนับตั้งแต่นั้น แต่ดูเหมือนว่าบัลร็อกแอบต่อต้านโครงการ เดอะดอล ของเวก้า เนื่องจากเสียความเป็นสุภาพบุรุษที่ต้องสังหารเหล่าเด็กหญิงสาวสวยเพื่อการทดลอง ยกเว้นการช่วยเหลือชีวิตของแคมมี่ บัลร็อกไม่เคยเปิดเผยถึงแนวคิดที่ไม่เห็นด้วยเหล่านี้ ซึ่งนั่นเป็นสิ่งที่ใครหลายคนไม่ทราบถึงความจริงข้อนี้
ภายหลังจากการเข้าร่วมองค์การชาโดลูแล้ว เวก้าได้แต่งตั้งให้เขาเป็นหนึ่งในสามขององครักษ์หลักแห่งองค์กร บัลร็อกได้ดูแลและดำเนินการในองค์การชาโดลู และได้พบกับการทดลองโดยการนำหญิงสาวมาล้างสมองเพื่อรับใช้องค์กร หนึ่งในนั้นคือแคมมี่ แม้ว่าเธอจะพยายามต่อต้านองค์การ แต่บัลร็อกก็ทำนาที่นำตัวเธอกลับคืนมายังองค์การตามคำสั่ง ซึ่งบัลร็อก็ประสบกับความล้มเหลวในภารกิจดังกล่าว โดยแคมมี่เป็นฝ่ายเดินทางมากำจัดเวก้าด้วยตนเอง ในที่สุดเธอกับสมาชิกของเดอะดอลก็หลุดพ้นจากการถูกล้างสมองได้ในเวลาต่อมา โดยที่บัลร็อกได้เป็นฝ่ายเข้ามาช่วยปกป้องพวกเธอเมื่อองค์การชาโดลูถูกเปลวเพลิงโหมกระหน่ำ เนื่องด้วยบัลร็อกเชื่อว่าผู้ที่มีความบริสุทธิ์และมีจิตใจที่งดงามไม่ควรที่จะต้องมาเสียชีวิตแต่อย่างใด
ไม่มีผู้ได้ทราบถึงวิถีความเป็นอยู่ของบัลร็อก นับตั้งแต่องค์การชาโดลูได้ล่มสลายลง
บิลลี ไรต์ (นักฟุตบอลเกิดปี พ.ศ. 2467)
วิลเลียม แอมโบรส "บิลลี" ไรต์ (William Ambrose "Billy" Wright; 6 กุมภาพันธ์ ค.ศ. 1924 - 3 กันยายน ค.ศ. 1994) เป็นนักฟุตบอลชาวอังกฤษ เล่นฟุตบอลอาชีพกับสโมสรฟุตบอลวุลเวอร์แฮมป์ตันวอนเดอเรอส์โดยตลอด เขาเป็นนักฟุตบอลคนแรกในโลกที่ลงแข่ง 100 นัด ไรต์ถือสถิติลงแข่งในฟุตบอลทีมชาติยาวนานที่สุด ลงแข่งขัน 105 นัดให้กับฟุตบอลทีมชาติอังกฤษ เป็นกัปตันทีม 90 นัด
อ้างอิง
19241994
วันเด็กแห่งชาติ (ประเทศไทย)
วันเด็กแห่งชาติ ของประเทศไทย ตรงกับวันเสาร์ที่สองของเดือนมกราคมของทุกปี เป็นวันหยุดราชการที่ไม่ได้ชดเชยในวันทำงานถัดไป มีการให้คำขวัญวันเด็กทุกปีโดยนายกรัฐมนตรีไทย เริ่มต้นจัดงานวันเด็กครั้งแรกเมื่อวันที่ 3 ตุลาคม พ.ศ. 2498 โดยได้กำหนดให้เป็นวันจันทร์แรกของเดือนตุลาคม เป็นวันเด็กแห่งชาติ จนกระทั่งในปี พ.ศ. 2507 ได้มีมติเปลี่ยนแปลงเป็นวันเด็กแห่งชาติมาเป็นวันเสาร์ที่สองของเดือนมกราคม โดยเริ่มจัดงานวันเด็กในปี พ.ศ. 2508
การจัดงานวันเด็ก
ปี พ.ศ. 2498 อันเป็นปีที่ทั่วโลกเริ่มจัดงานเฉลิมฉลองวันเด็กแห่งชาติกันขึ้น ซึ่งจะเป็นเยาวชนอายุต่ำกว่า 18 ปี ตามความเห็นคล้อยตามกับองค์การสหประชาชาติที่นำปัญหาเรื่องเด็กมาร่างเป็นปฏิญญาว่าด้วยสิทธิของเด็ก
ประเทศไทยได้รับข้อเสนอของ วี เอ็ม กุลกานี ผู้แทนองค์กรสมาพันธ์เพื่อสวัสดิภาพเด็กระหว่างประเทศ ผ่านมาทางกรมประชาสงเคราะห์ กระทรวงมหาดไทย ว่า ประเทศไทยควรจัดงานเฉลิมฉลองวันเด็กแห่งชาติขึ้น เพื่อส่งเสริมให้ประชาชนเห็นความสำคัญของเด็กให้มากขึ้น ดังที่นานาประเทศกำลังทำอยู่
ขณะนั้น สภาวัฒนธรรมแห่งชาติยังมิได้ถูกยุบเลิกไป คณะกรรมการสภาวัฒนธรรมแห่งชาติ จึงนำเรื่องนี้เข้าสู่ที่ประชุมเพื่อพิจารณา ในที่สุดที่ประชุมได้เห็นชอบนำเรื่องเสนอต่อคณะรัฐมนตรีในขณะนั้น ต่อมาเมื่อวันที่ 27 กรกฎาคม พ.ศ. 2498 ได้มีมติคณะรัฐมนตรีรับหลักการ ให้จัดงานวันเด็กแห่งชาติขึ้น โดยมอบหมายให้กระทรวงมหาดไทย และกระทรวงศึกษาธิการรับไปดำเนินการ ส่วนของค่าใช้จ่ายในการจัดงานนั้น ได้อนุมัติเงินจากกองสลากกินแบ่งรัฐบาลมาดำเนินการ
ดังนั้น ในวันที่ 3 ตุลาคม พ.ศ. 2498 ประเทศไทยจึงมีงานเฉลิมฉลองวันเด็กแห่งชาติเกิดขึ้นเป็นครั้งแรก จากนั้นเป็นต้นมา ทางราชการได้กำหนดวันจันทร์แรกของเดือนตุลาคมของทุกปีเป็นวันเด็กแห่งชาติ และจัดติดต่อกันมาจนถึงปี พ.ศ. 2507 ที่ประชุมคณะกรรมการจัดงานวันเด็กแห่งชาติในปีนั้น มีความเห็นพ้องต้องกันว่า สมควรที่จะเสนอเปลี่ยนวันจัดงานวันเด็กแห่งชาติเสียใหม่เพื่อความเหมาะสม ด้วยเหตุผลว่า ในเดือนตุลาคม ประเทศไทยยังอยู่ในฤดูฝน มีฝนตกมาก เด็กไม่สะดวกในการมาร่วมงาน ประการต่อมาก็คือ วันจันทร์เป็นวันปฏิบัติงานของผู้ปกครอง จึงไม่สามารถพาเด็กของตนไปร่วมงานได้ ตลอดจนการจราจรก็ติดขัด อีกทั้งการที่กำหนดให้วันเด็กต้องจัดในช่วงต้นปี มีความหมายว่า ทุกภาคส่วนของประเทศจะต้องให้ความสำคัญกับเด็กเป็นอันดับแรก ๆ
คณะรัฐมนตรีมีมติเห็นชอบตามที่คณะกรรมการจัดงานวันเด็กแห่งชาติเสนอ ลงวันที่ 5 กุมภาพันธ์ พ.ศ. 2507 ประกาศเปลี่ยนงานฉลองวันเด็กแห่งชาติจากวันจันทร์แรกของเดือนตุลาคม มาเป็นวันเสาร์ที่สองของเดือนมกราคมตั้งแต่บัดนั้นเป็นต้นมา ด้วยเหตุนี้จึงส่งผลให้ปี พ.ศ. 2507 ไม่มีงานวันเด็กแห่งชาติด้วยการประกาศเปลี่ยนได้เลยวันมาแล้ว
งานวันเด็กแห่งชาติจึงได้เริ่มจัดขึ้นมาใหม่อีกครั้งใน พ.ศ. 2508 โดยมีคำขวัญวันเด็กในปีนั้นว่า "เด็กจะเจริญต้องรักเรียนเพียรทำดี"และจัดเรื่อยมาจนถึงปัจจุบัน
พระเจ้าชัยวรมันที่ 4
พระเจ้าชัยวรรมันที่ 4 (ជ័យវរ្ម័នទី៤, ; สวรรคต ค.ศ. 941) หรือไทยเรียก พระเจ้าชัยวรมันที่ 4 เป็นพระมหากษัตริย์แห่งอาณาจักรพระนคร ครองราชย์ระหว่าง ค.ศ. 928 – 941 นักประวัติศาสตร์หลายคนคิดว่าพระองค์เป็นผู้ชิงอำนาจ อย่างไรก็ตามหลักฐานล่าสุดแสดงให้เห็นว่าพระองค์มีสิทธิในราชบัลลังก์ถูกต้องตามกฎหมาย พระองค์เป็นพระราชนัดดาของพระเจ้าอินทรวรมันที่ 1 ประสูติแต่พระนางมเหนทรเทวีพระขนิษฐาของพระเจ้ายโศวรมันที่ 1 พระองค์สถาปนาตนเองขึ้นเป็นกษัตริย์องค์ที่ 2 ในพระราชอาณาจักรร่วมกันกับพระเจ้าอิศานวรมันที่ 2 โดยอ้างสิทธิ์ในราชบัลลังก์ทางพระราชมารดา ประวัติศาสตร์จารึกว่าพระองค์มีความชอบธรรมในราชสมบัติ
ต่อมาภายหลังที่พระเจ้าหรรษวรมันที่ 1 สวรรคต พระเจ้าอิศานวรมันที่ 2 ทรงอ้างสิทธิ์ในราชบัลลังก์แข่งกับพระมาตุลาของพระองค์คือพระเจ้าชัยวรมันที่ 4 ได้เกิดการแบ่งแยกขึ้นระหว่างกษัตริย์ 2 พระองค์โดยกษัตริย์ที่ทรงครองราชย์ตามนิตินัยคือ พระเจ้าอิศานวรมันที่ 2 ประทับที่เมืองพระนครยโศธรปุระ (Harshavarman) และกษัตริย์ที่สถาปนาขึ้นอีกพระองค์คือพระเจ้าชัยวรมันที่ 4 ที่ประทับที่เกาะแกร์ (Jayavarman) โดยพระองค์ทรงสถาปนาราชธานีขึ้นที่เกาะแกร์ ต่อมาพระเจ้าอิศานวรมันที่ 2 ทรงสิ้นพระชนม์ลงในปี ค.ศ. 928 พระเจ้าชัยวรมันที่ 4 จึงทรงประกาศความชอบธรรมในราชสมบัติเพียงพระองค์เดียว ทรงโปรดให้สร้างปราสาทถวายแด่เทพเจ้าในศาสนาฮินดูขึ้นที่เกาะแกร์ในปี ค.ศ. 928 เพื่ออุทิศให้กับเทพเจ้าทั้งสามพระองค์คือ พระวิษณุ พระพรหม และพระศิวะ ซึ่งสถาปัตยกรรมแบบเกาะแกร์มีความสวยงามโดดเด่นและมีเอกลักษณ์เฉพาะ พระเจ้าชัยวรมันที่ 4 ทรงเป็นพระราชบิดาของพระเจ้าหรรษวรมันที่ 2 ต่อมาพระเจ้าราเชนทรวรมันที่ 2 ได้ชิงราชสมบัติจากโอรสของพระองค์และย้ายราชธานีจากราชธานีเกาะแกร์กลับมาที่ยโศธรปุระ
สมทัต อัตตะนันทน์
พลเอก สมทัต อัตตะนันทน์ (5 พฤษภาคม 2487 — ) อดีตผู้บัญชาการทหารสูงสุด และผู้บัญชาการทหารบก รวมทั้งเคยดำรงตำแหน่งแม่ทัพภาคที่ 1 และราชองครักษ์พิเศษ
เครื่องราชอิสริยาภรณ์ไทย
พลเอก สมทัต อัตตะนันทน์ ได้รับพระราชทานเครื่องราชอิสริยาภรณ์ ดังนี้
โยเกิร์ตกรอง
โยเกิร์ตกรอง (strained yogurt), โยเกิร์ตกรีก (Greek yogurt) หรือ ลับนะฮ์ (لبنة) คือนมเปรี้ยวหรือโยเกิร์ตที่ถูกกรองเพื่อแยกเอาหางนมออกไป เหลือแต่เนื้อโยเกิร์ตที่เป็นครีมข้นเสมอกัน โดยมีความข้นอยู่ระหว่างโยเกิร์ตทั่วไปกับเนยแข็ง และยังคงลักษณะเด่นคือรสเปรี้ยวไว้ โยเกิร์ตกรองมักทำจากนมที่ได้รับการเสริมคุณค่าด้วยการต้มจนน้ำบางส่วนระเหยไป และ/หรือด้วยการเติมไขมันเนยและนมผงเพิ่มเข้าไป (เช่นเดียวกับนมเปรี้ยวและโยเกิร์ตอีกหลายชนิด) โปรตีนในโยเกิร์ตกรองโดยหลัก ๆ จะเป็นโปรตีนประเภทเคซีน 100% เนื่องจากโปรตีนหางนมถูกกำจัดออกไปกับหางนมแล้ว   และเนื่องจากแล็กโทสบางส่วนจะถูกดึงออกไประหว่างกระบวนการกรองด้วย โยเกิร์ตชนิดนี้จึงมีปริมาณน้ำตาลน้อยกว่านมเปรี้ยวหรือโยเกิร์ตทั่วไป
ในยุโรปและอเมริกาเหนือ โยเกิร์ตกรองมักทำจากโยเกิร์ตพร่องมันเนยหรือขาดมันเนย โดยบ่อยครั้งได้รับการทำตลาดในอเมริกาเหนือในชื่อ "โยเกิร์ตกรีก" แต่ที่จริงแล้ว โยเกิร์ตที่ผลิตในกรีซไม่ใช่โยเกิร์ตกรองเสียทั้งหมด และโยเกิร์ตกรองทั้งหมดก็ไม่ได้ผลิตขึ้นในกรีซเพียงประเทศเดียว ยังมีการผลิตและรับประทานโยเกิร์ตในลักษณะเหมือนหรือคล้ายกันอย่างแพร่หลายในภูมิภาคลิแวนต์, เมดิเตอร์เรเนียนตะวันออก, ตะวันออกกลาง, เอเชียกลาง และเอเชียใต้ซึ่งมักจะนำโยเกิร์ตกรองมาเป็นส่วนประกอบในการปรุงอาหาร (เนื่องจากโยเกิร์ตชนิดนี้มีปริมาณไขมันมากพอที่จะกันไม่ให้โปรตีนในโยเกิร์ตจับตัวเป็นลิ่มที่อุณหภูมิสูง ๆ) อาหารที่ผสมโยเกิร์ตกรองเหล่านั้นอาจปรุงสุกหรือดิบ และอาจมีรสกลมกล่อมหรือรสหวานก็ได้
ในยุโรปตะวันตกและสหรัฐอเมริกา โยเกิร์ตกรองเป็นที่นิยมมากขึ้นเมื่อเทียบกับโยเกิร์ตหรือนมเปรี้ยวทั่วไป มีรายงานในปี พ.ศ. 2555 ว่า มูลค่าการเติบโตของอุตสาหกรรมนมเปรี้ยวในสหรัฐที่ 4.1 พันล้านดอลลาร์สหรัฐนั้น โดยมากมาจากส่วนตลาดย่อยของโยเกิร์ตชนิดนี้ ปัจจุบันในสหรัฐอเมริกายังไม่มีบทนิยามตามกฎหมายสำหรับโยเกิร์ตกรีก และนมเปรี้ยวหรือโยเกิร์ตที่ถูกทำให้ข้นด้วยการเติมสารเพิ่มความข้นหนืดก็อาจวางจำหน่ายโดยเรียกว่า "โยเกิร์ตกรีก" ได้เช่นกัน ส่วนในสหราชอาณาจักรนั้น บริษัทนมเปรี้ยวจะจำหน่ายโยเกิร์ตกรองในชื่อ "โยเกิร์ตกรีก" ได้ก็ต่อเมื่อโยเกิร์ตนั้นผลิตในกรีซเท่านั้น ดังนั้น โยเกิร์ตกรองที่ไม่ได้ผลิตในกรีซโดยทั่วไปจึงถูกเรียกว่า "โยเกิร์ตแบบอย่างกรีก" (Greek-style yoghurt) หรือ "สูตรกรีก" (Greek recipe) ด้วยเหตุผลทางการตลาด โดยมีราคาถูกกว่าโยเกิร์ตที่ผลิตในกรีซ และในบรรดา "โยเกิร์ตแบบอย่างกรีก" นั้น ก็ไม่มีการจำแนกความต่างระหว่างโยเกิร์ตที่ข้นเพราะการกรองกับโยเกิร์ตที่ข้นเพราะการเติมสารแต่อย่างใด
วิทยาลัยเทคนิคเชียงใหม่ สถาบันการอาชีวศึกษาภาคเหนือ ๑
วิทยาลัยเทคนิคเชียงใหม่ เป็นวิทยาลัยเทคนิคหนึ่งในสองแห่งของจังหวัดเชียงใหม่ สังกัดสำนักงานคณะกรรมการการอาชีวศึกษา (สอศ.) กระทรวงศึกษาธิการ เปิดสอนในระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) การบริหารการศึกษาของวิทยาลัย มุ่งมั่นพัฒนาการเรียนการสอนโดยใช้เทคโนโลยีที่ทันสมัย และแสวงหาความร่วมมือจากภาครัฐและเอกชน ทั้งภายในและต่างประเทศ ปลูกฝังคุณธรรมจริยธรรม เพื่อพัฒนาศักยภาพนักเรียนนักศึกษา และบริการสังคม โดยยึดหลักปรัชญา การศึกษาเพื่ออาชีพและพัฒนาสังคม โดยตลอด ปัจจุบันวิทยาลัยเทคนิคเชียงใหม่ มีเนื้อที่ 17 ไร่ 1 งาน 47 ตารางวา ตั้งอยู่ พื้นที่ของวิทยาลัยเป็นส่วนหนึ่งของคุ้มหลวงเวียงแก้ว คุ้มหลวงของนครล้านนาในสมัยพระเจ้ากาวิละ
ประวัติ
วิทยาลัยเทคนิคเชียงใหม่ เปิดทำการสอนเมื่อปี พ.ศ. 2480 ในชื่อ "โรงเรียนช่างไม้เชียงใหม่" เปิดสอนหลักสูตรวิชาชีพช่างไม้เบื้องต้น ต่อมาในปี พ.ศ. 2496 ได้เปลี่ยนชื่อเป็น "โรงเรียนการช่างเชียงใหม่" รับนักเรียนที่จบชั้น ม.3 เข้าศึกษาต่อหลักสูตร 3 ปี กระทั่งปี พ.ศ. 2503 จึงได้จัดการศึกษาตามโครงการ ส.อ.ป. ใน 6 แผนกวิชา คือ ช่างยนต์ ช่างกลโรงงาน ช่างเชื่อมโลหะแผ่น ช่างไฟฟ้า ช่างวิทยุและโทรคานาคม และช่างก่อสร้าง
ในปี พ.ศ. 2516 ได้มีการเปลี่ยนชื่ออีกครั้งเป็น "โรงเรียนเทคนิคเชียงใหม่" และได้รับการยกฐานะเป็นวิทยาลัยเมื่อปี พ.ศ. 2522 กลุ่มสถานศึกษาในจังหวัดเชียงใหม่ ลำพูน และแม่ฮ่องสอน ได้ร่วมกันจัดตั้งเป็น "สถาบันการอาชีวศึกษาภาคเหนือ 1" เมื่อปี พ.ศ. 2545 นับเป็นสถาบันการอาชีวศึกษาแห่งแรกของประเทศไทย
แผนกวิชาที่เปิดสอน
ระดับประกาศนียบัตรวิชาชีพ (ปวช.)
หลักสูตร 3 ปี รับผู้จบ ม.ศ. 3 หรือ ม. 3 หรือ เทียบเท่า เข้าเรียนในระบบปกติ 6 สาขาวิชาชีพ ได้แก่
ระดับประกาศนียบัตรวิชาชีพชั้นสูง (ปวส.)
หลักสูตร 2 ปี รับผู้จบ ปวช. หรือ ม.6 หรือเทียบเท่า เข้าเรียนในระบบปกติ ระบบทวิภาคี 14 สาขางาน ได้แก่
ระดับปริญญาตรีสายเทคโนโลยีหรือสายปฏิบัติการ (ป.ตรี)
หลักสูตร 2 ปี รับผู้จบการศึกษาระดับ ปวส.หรือเทียบเท่า เข้าเรียนในระบบทวิภาคี จำนวน 2 ภาควิชา ดังนี้
อภิรัชต์ คงสมพงษ์
พลเอก อภิรัชต์ คงสมพงษ์ (เกิด 23 มีนาคม พ.ศ. 2503) ชื่อเล่น แดง เป็นผู้บัญชาการทหารบกไทยคนที่ 41 ในอดีตเคยได้รับการแต่งตั้งเป็น ประธานกรรมการคณะกรรมการสลากกินแบ่งรัฐบาล สมาชิกสภานิติบัญญัติแห่งชาติ เลขาธิการคณะรักษาความสงบแห่งชาติ และสมาชิกวุฒิสภา ปัจจุบันดำรงตำแหน่ง รองเลขาธิการพระราชวัง และรองผู้อำนวยการทรัพย์สินพระมหากษัตริย์
อภิรัชต์ถือว่าเป็นนายทหารที่ถูกจับตามองมาโดยตลอดเนื่องจากเป็นผู้บังคับหน่วยกำลังรบที่มีความสำคัญในกรุงเทพมหานคร และเป็นบุตรของ พลเอก สุนทร คงสมพงษ์ ซึ่งเคยดำรงตำแหน่งผู้บัญชาการทหารสูงสุด และอดีตประธานคณะรักษาความสงบเรียบร้อยแห่งชาติ (รสช.) ซึ่งเป็นคณะรัฐประหาร ระหว่างการประท้วงในประเทศไทย พ.ศ. 2563–2564 เขาเป็นผู้ที่ออกมาแสดงจุดยืนปกป้องสถาบันพระมหากษัตริย์ และกล่าวประณามผู้ประท้วงว่าคิดล้มล้างสถาบันพระมหากษัตริย์ซึ่งทำให้เกิดกระแสโจมตีเนื่องจากความไม่เป็นกลาง
ประวัติ
อภิรัชต์เกิดเมื่อวันที่ 23 มีนาคม พ.ศ. 2503 เป็นบุตรชายคนโตของพลเอก สุนทร คงสมพงษ์ (อดีตผู้บัญชาการทหารสูงสุด และประธานคณะรักษาความสงบเรียบร้อยแห่งชาติ) และ พันเอกหญิง (พิเศษ) คุณหญิง อรชร คงสมพงษ์
เขาจบการศึกษาระดับมัธยมศึกษาตอนต้นจากโรงเรียนเซนต์คาเบรียล และเข้าศึกษาต่อที่โรงเรียนเตรียมทหาร รุ่นที่ 20 และโรงเรียนนายร้อยพระจุลจอมเกล้า รุ่นที่ 31 จบการศึกษาระดับปริญญาโทสาขาบริหารธุรกิจ (Master of Business Administration) จากมหาวิทยาลัยเซาท์อีสเทิร์น และเข้ารับการศึกษาที่วิทยาลัยป้องกันราชอาณาจักร รุ่นที่ 57
การรับราชการ
เขาได้เข้ารับศึกษาในหลักสูตรเสนาธิการทหารบก ชุดที่ 73 ซึ่งหลังจากจบหลักสูตรเสนาธิการทหารบก เขาอภิรัชต์ ได้เข้ารับราชการในกองพลที่ 1 รักษาพระองค์ในตำแหน่งที่สำคัญ เช่น ฝ่ายเสนาธิการกองพลที่ 1 รักษาพระองค์ รองเสนาธิการ กรมทหารราบที่ 11 รักษาพระองค์ (ผู้บังคับกองพันทหารราบที่ 2 กรมทหารราบที่ 11 รักษาพระองค์ เสนาธิการกรมทหารราบที่ 11 รักษาพระองค์และรองผู้บังคับการกรมทหารราบที่ 11 รักษาพระองค์ตามลำดับ ในระหว่างที่ดำรงตำแหน่งรองผู้บังคับการกรมทหารราบที่ 11 รักษาพระองค์ เขาได้ไปปฏิบัติราชการสนามที่ 3 จังหวัดชายแดนภาคใต้ในเหตุการณ์ความไม่สงบในหน่วยเฉพาะกิจที่ 14 จังหวัดยะลา
หลังจากนั้น เขาดำรงตำแหน่งตำแหน่งผู้บังคับการกรมทหารราบที่ 11 รักษาพระองค์ และรองผู้บัญชาการกองพลที่ 1 รักษาพระองค์ และขึ้นเป็นผู้บัญชาการกองพลทหารราบที่ 11 ผู้บัญชาการมณฑลทหารบกที่ 15 และผู้บัญชาการกองพลที่ 1 รักษาพระองค์
ต่อมาดำรงตำแหน่งรองแม่ทัพภาคที่ 1 แม่ทัพน้อยที่ 1 และขึ้นเป็นแม่ทัพภาคที่ 1 ในปี พ.ศ. 2559 ในห้วงนี้ เขาได้รับการแต่งตั้งเป็นประธานกรรมการ คณะกรรมการสลากกินแบ่งรัฐบาล กรรมการอิสระ บริษัท บางจากปิโตรเลียม จำกัด (มหาชน) และ ที่ปรึกษา สำนักงานส่งเสริมวิสาหกิจขนาดกลางและขนาดย่อม ต่อมา พล.อ.อภิรัชต์ ได้เลื่อนตำแหน่งเป็น ผู้ช่วยผบ.ทบ. และ ขึ้นเป็นผู้บัญชาการทหารบกในปี 2561 ซึ่งทำให้ได้รับตำแหน่งประธานกรรมการ ธนาคารทหารไทย จำกัด (มหาชน) โดยตำแหน่ง เขาเกษียณราชการเมื่อ 30 ตุลาคม 2563
ชีวิตส่วนตัว
เขาใช้ชีวิตคู่ร่วมกับรองศาสตราจารย์ กฤษติกา คงสมพงษ์ (สกุลเดิม ศิริจรรยา) อาจารย์ประจำสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย อดีตพิธีกรรายการโทรทัศน์รายการ The Weakest Link กำจัดจุดอ่อน ทางสถานีวิทยุโทรทัศน์ไทยทีวีสีช่อง 3 และรายการฝ่าวิกฤตกับกฤษติกา ทางช่อง PPTV มีบุตร 2 คน คือ
ตำแหน่งทางการเมือง
หลังจากการรัฐประหารในปี 2557 เขาได้รับการแต่งตั้งเป็นสมาชิกสภานิติบัญญัติแห่งชาติ โดยรับตำแหน่งในคณะกรรมาธิการการต่างประเทศ และคณะกรรมาธิการการปกครองท้องถิ่น เมื่อเขาขึ้นเป็นผู้บัญชาการทหารบกในปี 2561  ทำให้ได้รับตำแหน่งเลขาธิการคณะรักษาความสงบแห่งชาติในวาระเดียวกัน และหลังจากการเลือกตั้งในปี 2562 เขาได้รับการแต่งตั้งเป็นสมาชิกวุฒิสภา ชุดที่ 12 โดยตำแหน่งผู้บัญชาการทหารบกตามที่รัฐธรรมนูญกำหนดซึ่งหมดวาระเมื่อพ้นจากตำแหน่งผู้บัญชาการทหารบก
ตำแหน่งในรัฐวิสาหกิจ และภาคเอกชน
นอกเหนือจากตำแหน่งทางทหาร และการเมือง เขายังได้รับการแต่งตั้งให้ดำรงตำแหน่งที่สำคัญในรัฐวิสาหกิจ และภาคเอกชนที่สำคัญต่าง ๆ เมื่อ 21 มีนาคม พ.ศ. 2543 เขาได้รับแต่งตั้งให้เป็นกรรมการองค์การรับส่งสินค้าและพัสดุภัณฑ์ และได้รับแต่งตั้งให้เป็นกรรมการการทางพิเศษแห่งประเทศไทย เมื่อ 14 ตุลาคม พ.ศ. 2543 หลังจากนั้นในปี 2545 เขาได้รับการแต่งตั้งให้ดำรงตำแหน่งกรรมการพัฒนาวิทยาศาสตร์และเทคโนโลยีแห่งชาติ
ในปี 2557 เขาได้รับการแต่งตั้งเป็นกรรมการอิสระและกรรมการผู้มีอำนาจลงนาม บริษัท บางจากปิโตรเลียม จำกัด (มหาชน) และเมื่อ 1 พฤษภาคม 2558 เขาได้รับการแต่งตั้งเป็นประธานคณะกรรมการในคณะกรรมการสลากกินแบ่งรัฐบาลเพื่อให้มาแก้ไขปัญหาการจำหน่ายสลากเกินราคา  นอกจากนี้ พล.อ.อภิรัชต์ ยังได้รับการแต่งตั้งเป็นที่ปรึกษาสำนักงานส่งเสริมวิสาหกิจขนาดกลางและขนาดย่อม (สสว.) ในปีเดียวกัน   และเมื่อ 14 พฤศจิกายน พ.ศ. 2561 เขารับการแต่งตั้งเป็นกรรมการธนาคาร ธนาคารทหารไทย จำกัด (มหาชน)
แผนปฏิรูปกองทัพ
หลังเหตุการณ์กราดยิงหมู่ที่นครราชสีมาเมื่อปี 2563 ซึ่งมีผู้ก่อเหตุเป็นนายทหารและมีมูลเหตุจูงใจความเครียดในการถูกหลอกซื้อบ้านที่ใช้เงินกู้จากกรมสวัสดิการกองทัพบก เขาในฐานะผู้บังคับบัญชาทหารบกออกโครงการปฏิรูปกองทัพโดยมีโครงการสำคัญหนึ่งคือการเปิด “สายด่วนรับฟังข้อร้องเรียนจากนายทหารชั้นผู้น้อย ที่พบเรื่องผิดปกติแต่ไม่กล้ารายงานขึ้นมาแต่ผ่านมาแล้วครึ่งปี” และในการร้องเรียนนั้น “ข้อมูลจะถูกปกปิดเป็นความลับ” ในวันที่ 17 กุมภาพันธ์ อย่างไรก็ตามได้ถูกวิจารณ์อย่างหนักว่า “ความสำเร็จเป็นรูปธรรมไม่เห็น”
ต่อมาในช่วงเดือนเมษายน พ.ศ. 2563 สิบเอก ณรงค์ชัย อินทรกวี ซึ่งในขณะนั้นสังกัดศูนย์ซ่อมสร้างสิ่งอุปกรณ์สายสรรพาวุธ กรมสรรพาวุธทหารบก ได้เข้าร้องเรียนต่อคณะกรรมาธิการป้องกันและปราบปรามการทุจริตและประพฤติมิชอบ สภาผู้แทนราษฎร ร้องเรียนกรณีทหารชั้นผู้น้อยถูกโกงเบี้ยเลี้ยง โดยมีหลักฐานที่ชัดเจนและพบว่ามีการทุจริตเกิดขึ้นจริง แรกเริ่มนั้นหมู่อาร์มได้ร้องเรียนกับศูนย์คอลเซ็นเตอร์ซึ่งอภิรัชต์ได้ตั้งขึ้นก่อนหน้า แต่ข้อมูลไม่ได้ถูกปกปิดเป็นความลับตามที่อภิรัชต์ได้ให้คำมั่นสัญญาไว้ในครั้งเปิดโครงการ และตัวเขาเองมิได้ออกมาชี้แจง จนไม่มีความคืบหน้าจนกระทั่งเขาเกษียณอายุราชการ
บทบาทหลังพ้นตำแหน่งผู้บัญชาการทหารบก
เขาเกษียณอายุราชการเมื่อ 30 กันยายน พ.ศ. 2563 ซึ่งก่อนหน้านั้นพระเจ้าอยู่หัวทรงพระกรุณาโปรดเกล้าฯ พระราชทานพระบรมราชานุมัติรับโอน เขามาบรรจุเป็นข้าราชการในพระองค์ฝ่ายพลเรือนในตำแหน่งรองเลขาธิการพระราชวัง สำนักพระราชวัง เมื่อ 12 กันยายน พ.ศ. 2563 และเมื่อ 18 พฤศจิกายน พ.ศ. 2563 พระเจ้าอยู่หัวทรงพระกรุณาโปรดเกล้าฯ แต่งตั้งเขาเป็น รองผู้อำนวยการทรัพย์สินพระมหากษัตริย์
วันที่ 8 ตุลาคม พ.ศ. 2563 อภิรัชต์ได้ไปบวชเป็นภิกษุที่วัดหงส์รัตนารามราชวรวิหาร ได้รับฉายา "อภิรัชตโน" แปลว่า "ผู้มีพระรัตนตรัยเป็นที่ตั้ง" และในวันที่ 10 มกราคม พ.ศ. 2564 ได้รับโปรดเกล้าแต่งตั้งเป็นรองประธาน​กรรมการ โครงการราชทัณฑ์​ปันสุข ทำความดี เพื่อชาติ ศาสน์ กษัตริย์​
สายเมโจ
สายเมโจ (名城線) เป็นเส้นทางรถไฟฟ้าของรถไฟใต้ดินเทศบาลนาโงยะ เมืองนาโงยะ ประเทศญี่ปุ่น เป็นเส้นทางวงกลม สีม่วงเป็นสีประจำเส้นทาง ตัวย่อของชื่อสายคือ M ใช้เวลา 48 นาทีในการเดินทาง
พระราชสันตติวงศ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
ในส่วนนี้จะเป็นรายพระนามพระราชโอรส พระราชธิดา และพระราชนัดดา ในพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
พระราชนัดดา
ดูเพิ่มที่พระราชสันตติวงศ์ในพระบาทสมเด็จพระวชิรเกล้าเจ้าอยู่หัว
จิตเวชศาสตร์
จิตเวชศาสตร์ มาจากคำว่า จิต ที่แปลว่าจิตใจ รวมกับ เวชศาสตร์ ที่แปลว่า ศาสตร์ด้านการแพทย์ เมื่อรวมกันจึงหมายถึง การศึกษาทางด้านการแพทย์ที่เกี่ยวข้องกับอาการบกพร่องทางจิต ต่างกับ คำว่า จิตวิทยา ตรงที่ว่า จิต ที่แปลว่าจิตใจ รวมกับคำว่า วิทยา ที่มาจากวิทยาศาสตร์แทน ดังนั้น จิตวิทยาจึงเน้นเกี่ยวกับทฤษฎีทางจิตใจที่ไม่ได้เกี่ยวข้องกับทางด้านการแพทย์ บางคนอาจจะมีอาการทางจิตที่ผิดปกติชัดเจน เช่น อาการหูแว่ว หวาดระแวง พฤติกรรมเปลี่ยนแปลงไป หรือมีอาการวิตกกังวล ซึมเศร้าท้อแท้ จนรบกวนต่อการใช้ชีวิต ขณะที่บางคน อาจมีภาวะเครียด นอนไม่หลับ หรือต้องการคำปรึกษาเกี่ยวกับปัญหาในชีวิตบางอย่าง
อาการบกพร่องทางจิต มีความหมายตามแนวความคิดที่มีอยู่ในขณะนี้ว่า เป็นอาการที่เกิดจากความบกพร่องจากการทำงานของระบบประสาทของสมองมนุษย์ โดยมีสาเหตุมาจากกระบวนการพัฒนาสมองที่ถูกกำหนดจากยีน และสภาพแวดล้อม
ประวัติ
ในสมัยโบราณ ประมาณ 2,500 ปีที่แล้ว อาการบกพร่องทางจิตหรือประสาท ถูกมองว่าเกิดจากปรากฏการณ์เหนือธรรมชาติ คำอธิบายลักษณะนี้เกิดขึ้นในกรีกโบราณและอาณาจักรโรมัน และอาจรวมถึงในวัฒนธรรมต่าง ๆ ทั่วโลก งานเขียนชิ้นแรก ๆ ที่มีการบันทึกเกี่ยวกับอาการบกพร่องทางจิต ถูกเขียนเมื่อประมาณศตวรรษที่ 4 ก่อนคริสต์ศักราช โดย ฮิปโปเครติส ได้อธิบายไว้ว่าอาการบกพร่องทางจิตอาจมีสาเหตุมาจากความผิดปกติระบบการทำงานต่าง ๆ ของร่างกาย ส่วนในทางศาสนามีคำอธิบายว่าเป็นการทำงานของสิ่งชั่วร้ายที่อยู่ภายในจิตใจของผู้มีอาการบกพร่องทางจิต
สัณหพจน์ สุขศรีเมือง
สัณหพจน์ สุขศรีเมือง (เกิดเมื่อวันที่ 20 กรกฎาคม พ.ศ. 2516) รองเลขาธิการพรรคพลังประชารัฐ อดีตรองประธานคณะกรรมาธิการการพัฒนาเศรษฐกิจ สภาผู้แทนราษฎร เลขานุการคณะกรรมาธิการการวิทยาศาสตร์ เทคโนโลยี วิจัยและนวัตกรรม สภาผู้แทนราษฎร สมาชิกสภาผู้แทนราษฎรจังหวัดนครศรีธรรมราช 1 สมัย
การทำงาน
สัณหพจน์เคยเป็นกรรมการผู้จัดการ บริษัท เอส.เอส.เบลท์ จำกัด รวมถึงเคยทำงานเป็นเลขาฯของนายสมคาด สืบตระกูล อดีตรองหัวหน้าพรรครวมใจไทยชาติพัฒนา นอกจากนี้ยังเคยเป็นอดีตที่ปรึกษากิตติมศักดิ์ของสภาทนายความ และเป็นอดีตที่ปรึกษาสภาทนายความจังหวัดมีนบุรี ในช่วง พ.ศ. 2551 ถึง พ.ศ. 2554
งานการเมือง
สัณหพจน์เคยลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานครในนามพรรครวมใจไทยชาติพัฒนา เขต 12 แต่ไม่ได้รับเลือกตั้ง โดยได้เพียง 447 คะแนน นอกจากนั้นยังเคยลงสมัครรับเลือกตั้งผู้ว่าราชการกรุงเทพมหานครในการเลือกตั้งในปี พ.ศ. 2556 สังกัดอิสระ แต่ไม่ได้รับการเลือกตั้ง ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะวิทยา แก้วภราดัย อดีต ส.ส. 8 สมัย จากพรรคประชาธิปัตย์ ไปได้
ต่อมาในการเลือกตั้ง พ.ศ. 2566 เขาลงสมัคร ส.ส. จังหวัดนครศรีธรรมราช เขต 3 (อำเภอปากพนัง และอำเภอหัวไทร) โดยสังกัดพรรคเดิม แต่ไม่ได้รับเลือกตั้ง
สมาชิกสภาผู้แทนราษฎร
สัณหพจน์ สุขศรีเมือง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
รายชื่อโบราณสถานในจังหวัดนครราชสีมา (ตอนกลาง-ใต้)
ต่อไปนี้เป็นรายชื่อโบราณสถานในอำเภอทางตอนกลางและตอนใต้ของจังหวัดนครราชสีมา (ได้แก่ อำเภอเมืองนครราชสีมา โนนสูง โนนไทย ด่านขุนทด เทพารักษ์ สีคิ้ว ปากช่อง วังน้ำเขียว ครบุรี เสิงสาง หนองบุญมาก โชคชัย ปักธงชัย และสูงเนิน) รวบรวมโดยกรมศิลปากร {| class="RM_table wikitable sortable plainlinks" style="width:100%; font-size:89%; margin-top:0.5em;" ! class="width: 5%" | ทะเบียน ! ชื่อ ! ที่ตั้ง ! ตำบล ! อำเภอ ! class="width: 5%" | พิกัดภูมิศาสตร์ ! class="unsortable" style="width:102px;" | ภาพ ! ประกาศ ! ลิงก์
ประเทศอิเควทอเรียลกินีในโอลิมปิกเยาวชนฤดูร้อน 2010
ประเทศอิเควทอเรียลกินี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติอิเควทอเรียลกินีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 21 คน ใน 2 ชนิดกีฬา ผลการแข่งขันครั้งนี้ประเทศอิเควทอเรียลกินีได้รับเหรียญรางวัลแบ่งเป็น 0 เหรียญทอง 1 เหรียญเงิน และ 0 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
Chnootriba
Chnootriba เป็นสกุลของด้วงที่อยู่ในวงศ์ด้วงเต่าลาย
สปีชีส์ในสกุลนี้พบในยุโรปและแอฟริกา
สปีชีส์ในสกุลนี้ ได้แก่:
วิกิพีเดียภาษาเวนิส
วิกิพีเดียภาษาเวนิส เป็นสารานุกรมวิกิพีเดียที่จัดทำขึ้นในภาษาเวนิส ปัจจุบันวิกิพีเดียภาษาเวนิสมีบทความมากกว่า 10,000 บทความ (2558)
ประเทศมอลโดวาในโอลิมปิกฤดูร้อน 2024
ประเทศมอลโดวา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวติดต่อกันครั้งที่ 8 ของประเทศในโอลิมปิกฤดูร้อนในยุคหลังโซเวียต
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ยิงธนู
ผลการแข่งขันดังนี้
แอนโทนี อีเดน
แอนโทนี อีเดน เอิร์ลแห่งเอวอง (Anthony Eden, 1st Earl of Avon) เป็นนักการเมืองชาวอังกฤษจากพรรคอนุรักษนิยม เคยดำรงตำแหน่งรัฐมนตรีว่าการต่างประเทศสามสมัย รัฐมนตรีว่าการสงคราม รัฐมนตรีว่าการอาณานิคม และนายกรัฐมนตรี
อีเดนมีกิตติศัพท์ในระดับโลกจากการดำเนินนโยบายจำยอมสละ เขาพยายามหลีกเลี่ยงสงครามโดยการโอนอ่อนผ่อนปรณให้แก่ชาติก้าวร้าวอย่างนาซีเยอรมนี นั่นทำให้เขาได้รีบการยกย่องเป็น "บุรุษแห่งสันติภาพ" อย่างไรก็ตาม ทักษะด้านการทูตของเขาดูจะด้อยลงในปี 1956 เมื่อสหรัฐอเมริกาได้ปฏิเสธให้ความสนับสนุนอังกฤษและฝรั่งเศสในวิกฤตการณ์สุเอซ กลายเป็นข้อวิพากษ์วิจารณ์ในหมู่สมาชิกสภาถึงความเสื่อมถอยด้านนโยบายต่างประเทศของสหราชอาณาจักร และเป็นการส่งสัญญาติของอิทธิพลของอังกฤษที่กำลังจะสิ้นสุดลงในตะวันออกกลาง และจากผลการสำรวจนายกรัฐมนตรีที่ประสบความสำเร็จที่สุดในศตวรรษที่ 20 นั้น อีเดนเป็นที่โหล่จากนายกรัฐมนตรี 20 คน
อ้างอิง
1897 1977
ไฮโดรจีเนชัน
ไฮโดรจีเนชัน (Hydrogenation) บางครั้งเรียกว่า การยับยั้งการสลายตัว โดยการการเพิ่มไฮโดรเจน ให้กับโมเลกุล เป็นปฏิกิริยาเคมีที่เกิดขึ้นในโมเลกุลที่ไม่อิ่มตัวในสารอินทรีย์ คือมีพันธะคู่ที่อะตอมของคาร์บอน โดยอะตอมของไฮโดรเจนจะเข้าไปทำพันธะกับอะตอมของคาร์บอนจนเกิดพันธะเดี่ยวรอบๆ คาร์บอนครบ 4 พันธะ กระบวนการนี้มีประโยชน์ในด้านเภสัชศาสตร์และในอุตสาหกรรมปิโตรเคมี
สถานีโทรทัศน์แห่งชาติลาว
สถานีโทรทัศน์แห่งชาติลาว (ສະຖານີໂທລະພາບແຫ່ງຊາດລາວ, ชื่อย่อ: ທຊລ) เป็นสถานีโทรทัศน์แห่งชาติในการกำกับของรัฐบาลลาว นับเป็นสถานีโทรทัศน์ที่ออกอากาศภาคพื้นดินเพียงแห่งเดียวในประเทศลาว
ไฮโดรจีเนชัน
นอกจากนี้ กระบวนการไฮโดรจีเนชันยังสามารถเปลี่ยนกรดไขมันไม่อิ่มตัวให้กลายเป็นกรดไขมันอิ่มตัวได้อีกด้วย แต่ในความเป็นจริงแล้ว กระบวนการนี้ก็ไม่ได้ทำได้อย่างสมบูรณ์มากนัก เนื่องจากในน้ำมันพืชมักมีกรดไขมันที่มีพันธะคู่มากกว่า 1 พันธะ แต่ก็สามารถลดจำนวนของพันธะคู่ระหว่างคาร์บอนในกรดไขมันนั้นได้ เช่น ในการผลิตเนยเทียม สามารถน้ำมันพืชซึ่งเป็นของเหลวให้กลายเป็นของแข็งหรือกึ่งของแข็งได้ เนื่องจากการเปลี่ยนแปลงสภาพความอิ่มตัวของกรดไขมันนี้ มีผลทางกายภาพต่อกรดไขมัน เช่น ลดจุดหลอมเหลว เป็นต้น น้ำมันพืชที่ถูกทำให้อิ่มตัวนี้ได้ถูกใช้อย่างกว้างขวาง โดยเฉพาะในการอบขนมปัง เนื่องจากมีราคาไม่สูงมากนัก และยังมีคุณสมบัติที่ดีอื่นๆ อีก เช่น ทนต่อกระบวนการออกซิเดชั่น ทำให้ไม่เน่าเสียง่าย
อย่างไรก็ตาม กระบวนการไฮโดรจีเนชันที่ไม่สมบูรณ์นี้ก่อให้เกิดความแตกต่างของอะตอมคาร์บอนที่ยังเหลือพันธะคู่อยู่ โดยในธรรมชาติ อะตอมของไฮโดรเจนที่อยู่บริเวณพันธะคู่ของคาร์บอนมักจะอยู่ด้านเดียวกัน (ดูรูป) แต่กระบวนการนี้มักทำให้เกิดอะตอมของไฮโดรเจนอยู่ตรงกันข้ามกัน โดยจำนวนไฮโดรเจนที่อยู่ตรงข้ามกันนั้นมีโอกาสเกิดขึ้นมากถึงสองเท่าของการที่ไฮโดรเจนสองอะตอมอยู่ข้างเดียวกันเลยทีเดียว ซึ่งนำไปสู่ความเสี่ยงต่อการเป็นโรคหัวใจได้ ทำให้สหรัฐและยุโรปได้มีกฎหมายให้แสดงจำนวนไฮโดรเจนที่อยู่ตรงข้ามกันในรายละเอียดของอาหารด้วย
สถานีโทรทัศน์แห่งชาติลาว
ประวัติ
ต่อมา ในปี ค.ศ. 1993 สถานีฯ ก็ได้ขอความร่วมมือกับรัฐบาลไทย และรับการอนุมัติให้นำคลื่นความถี่ของสถานีโทรทัศน์ในประเทศไทยมาออกอากาศทางช่อง 9 ของสถานีฯ และในปีเดียวกัน สถานีฯ ก็ได้รับเงินทุนสนับสนุนสำหรับก่อสร้างอาคารที่ทำการสถานีฯ แห่งใหม่จากรัฐบาลญี่ปุ่นและเวียดนาม
ไฮโดรจีเนชัน
ประโยชน์
ในอุตสาหกรรมอาหาร มักใช้แก๊สไฮโดรเจนเป็นตัวทำปฏิกิริยาโดยมีตัวเร่งเป็นโลหะ เช่น นิกเกิล ทองคำขาว หรือแพลลาเดียม โดยที่ปฏิกิริยานี้จะเกิดขึ้นที่อุณหภูมิ 150 - 180 องศาเซลเซียสภายใต้ความดันสูง
สถานีโทรทัศน์แห่งชาติลาว
ประวัติ
ส่วนตราสัญลักษณ์ของสถานีฯ เป็นรูปวงกลม ภายในเป็นภาพพระธาตุหลวงอยู่กลางรูป และที่ปลายยอดมีคลื่นกระจายสัญญาณออกอากาศจากปลายยอด จำนวน 4 เส้น ทั้งหมดอยู่ในวงกลมสีน้ำเงิน ขอบรอบนอกแบ่งเป็นสองสี คือครึ่งบนเป็นสีแดง มีข้อความภาษาลาวระบุว่า ໂທລະພາບແຫ່ງຊາດລາວ (โทละพาบแห่งซาดลาว) และครึ่งล่างเป็นสีเขียว มีข้อความภาษาอังกฤษระบุว่า ໂລ້ໂກ້ໂທລະພາບແຫ່ງຊາດລາວ LAO NATIONAL TELEVISION หรือ ข้อความภาษาฝรั่งเศสระบุว่า ແລະ ໂລ້ໂກ້ ໂທລະພາບແຫ່ງຊາດລາວ TELEVISION NATIONALE LAO ແລະ ໂລ້ໂກ້ "ໂທລະພາບແຫ່ງຊາດລາວ LAO NATIONAL TELEVISION"
ไฮโดรจีเนชัน
ประโยชน์
กระบวนการไฮโดรจีเนชันเป็นกระบวนการที่คายพลังงานออกมามาก ไฮโดรจีเนชันในน้ำมันพืชสามารถให้ความร้อนได้ถึง 25 กิโลแคลอรีต่อโมล เพียงพอที่จะเพิ่มอุณหภูมิของน้ำมันได้หยดละ 1.6 ถึง 1.7 องศาเซลเซียสเลยทีเดียว
นิยมใช้ในอุตสาหกรรมอาหารประเภทไขมัน เช่น การทำเนยเทียม เนื่องจากสามารถช่วยลดต้นทุนการผลิตให้กับผู้ผลิต และช่วยยืดอายุการเก็บของผลิตภัณฑ์
สถานีโทรทัศน์แห่งชาติลาว
การออกอากาศ
สถานีฯ ออกอากาศจากสถานีแม่ข่าย นครหลวงเวียงจันทน์ ปัจจุบันมีการแพร่ภาพออกอากาศ จำนวน 2 ช่องรายการ ดังต่อไปนี้
เครือข่ายในส่วนภูมิภาค
สถานีเครือข่ายเหล่านี้มีที่ตั้งเป็นแห่งเดียวกับสถานีวิทยุกระจายเสียงแห่งชาติลาวในแต่ละภูมิภาคด้วย สถานีส่วนภูมิภาคจะผลิตรายการนำเสนอข่าวสารเกี่ยวกับภูมิภาคนั้นๆ ออกอากาศผ่านทาง ทชล1 ตามเวลาทีแต่ละสถานีตกลงกันไว้
พหุนิยมทางการเมือง
แนวคิดพหุนิยมทางการเมือง (Political pluralism) เป็นการรับรองโดยสามัญสำนึกว่าในสังคมจะต้องมีความแตกต่างกัน ซึ่งแนวคิดดังกล่าวได้ถูกนำไปใช้ในวงกว้าง ในทางการเมือง แนวคิดพหุนิยมได้รับการพิจารณาว่าเป็นตัวแสดงของประชาธิปไตยสมัยใหม่ เพื่อผลประโยชน์ของพลเมือง แนวคิดพหุนิยมยังได้ใช้เป็นเครื่องหมายแสดงถึงจุดยืนในทางทฤษฎีของรัฐและอำนาจ ซึ่งได้มีผู้เสนอว่าแนวคิดดังกล่าวเป็นรูปแบบอันเหมาะสมในการกระจายอำนาจในสังคม
ในระบอบประชาธิปไตย แนวคิดพหุนิยมเป็นแนวทางชี้นำเพื่อก่อให้เกิดความสงบสุขบนความขัดแย้งของผลประโยชน์ ความเชื่อและการใช้ชีวิตที่แตกต่างกัน ซึ่งทำให้แนวคิดพหุนิยมแตกต่างจากแนวคิดรวมเข้าสู่ศูนย์กลาง เพราะแนวคิดพหุนิยมเชื่อว่า สมาชิกในสังคมสามารถอยู่ร่วมกันได้ โดยมีการเจรจาอย่างสันติ
แหล่งข้อมูลอื่น
Posrednici Pluralisme Pluralisme Pluralizm Pluralistička škola
วิกิพีเดียภาษาเชเชน
วิกิพีเดียภาษาเชเชน เป็นสารานุกรมวิกิพีเดียที่จัดทำขึ้นในภาษาเชเชน ปัจจุบันวิกิพีเดียภาษาเชเชนมีบทความมากกว่า 110,000 บทความ (พ.ศ. 2558)
โจ๊กเกอร์
เดอะ โจ๊กเกอร์ (The Joker) เป็นตัวละครตัวร้ายที่ไม่มีพลังพิเศษสร้างขึ้นโดย บิล ฟิงเกอร์, บ็อบ เคนและเจอร์รี โรบินสัน ปรากฏตัวครั้งแรกในสื่อสิ่งพิมพ์การ์ตูน ซูเปอร์แมน (25 เมษายน ค.ศ. 1940) จัดจำหน่ายโดยดีซีคอมิกส์ การปรากฏตัวของโจ๊กเกอร์ในหนังสือการ์ตูน โจ๊กเกอร์ถูกวาดภาพออกมาในลักษณะของอาชญากรโรคจิตผู้วางแผนการต่าง ๆ อย่างชำนาญ และนำเสนอโจ๊กเกอร์ในรูปแบบผู้ที่มีอาการป่วยทางจิต, วิปริต, มีความรู้สึกมีความสุขกับการทรมานผู้อื่นเป็นเรื่องตลกขบขัน และถือว่าเป็นวายร้ายที่สร้างความเสียหายแก่แบทแมนทั้งร่างกายและจิตใจมากที่สุด
ประวัติ
ไม่เป็นที่แน่ชัด เพราะมีหลายเวอร์ชันจนกระทั่งในหนังสือ “The Killing Joke” ที่เปิดเผยเรื่องราวความเป็นมาของสุดยอดวายร้ายผู้นี้คือวิศวกรในโรงงานเคมีทำงานในห้องทดลองเลี้ยงตัวเองกับภรรยาซึ่งภายหลังได้ตั้งท้อง ก่อนจะลาออกไปเป็นนักแสดงตลกเดี่ยวไมโครโฟนแต่ไม่รุ่ง ด้วยสภาพเศรษฐกิจที่ย้ำแย่และภรรยาที่ใกล้คลอดทำให้เค้าต้องร่วมมือกับแก๊งค์โจร “Red Hood” ไปปล้นโรงงานที่เค้าเคยทำงาน (แก๊งค์นี้จะผลัดกันแต่งชุดคลุมพร้อมหมวกสีแดงในชื่อ “เรดฮูด” เพื่อไม่ให้ใครรู้ตัวจริง และในการปล้นครั้งนี้เขาถูกเลือกให้เป็นเรดฮูดด้วย) แต่ยังไม่ทันจะได้ปล้นก็ได้รับความข่าวร้ายว่าภรรยาพร้อมกับลูกในท้องได้เสียชีวิตแล้ว ด้วยความเศร้าจึงคิดที่จะยกเลิกร่วมมือในการปล้นครั้งนี้แต่แก็งค์​โจรกลับไม่ยอมและให้ดำเนินแผนต่อไป​ เมื่อการปล้นโรงงานได้เริ่มต้น​ขึ้นแต่แผนแตกซะก่อน​ พวกแก๊งโจรได้พยายามหลบหนีแต่ไม่รอดถูกตำรวจยิงที่ขาเข้า​ พวกแก็งค์​โจรได้ซัดทอดเรดฮูดเป็นหัวหน้าผู้บงการ​ วิศวกรหนุ่มที่เป็นเรดฮูดเมื่อถูกซัดทอดจึงได้พยายามวิ่งหนีแต่ถูกแบทแมนไล่ล่าจนผลัดตกลงสู่แม่น้ำใกล้กับโรงงานที่ปนเปื้อน​ไปด้วยสารเคมี​ เมื่อขึ้นมาจากแม่น้ำ​ ผิวของเขาถูกสารเคมี​กัดกร่อนจนขาวโพลน​ ด้วยจิตใจอันบอบช้ำของเขา​ทำให้เกิดอาการป่วยทางจิตจนต้องหัวเราะบ้าคลั่งอย่างไม่หยุดหย่อน​ นั้นจึงเป็นที่มาของโจ๊กเกอร์
<span style="color: rgb(132, 132, 132); font-family: "Open Sans"; font-size: 12px; font-style: normal; font-variant-ligatures: normal; font-variant-caps: normal; font-weight: 400; letter-spacing: normal; orphans: 2; text-align: left; text-indent: 0px; text-transform: uppercase; white-space: normal; widows: 2; word-spacing: 0px; -webkit-text-stroke-width: 0px; background-color: rgb(255, 255, 255); text-decoration-style: initial; text-decoration-color: initial; display: inline !important; float: none;">
พลังและความสามารถ
มีความรู้ทางด้านศิลปะ เคมี อัจฉริยะในการวางแผนก่ออาชญากรรม ฉลาดเป็นกรด เอาตัวรอดเก่งเป็นเลิศ ทักษะการต่อสู้ด้วยมือเปล่าในระดับหนึ่ง ไร้ซึ่งความกลัวโดยสิ้นเชิง และชักจูงจิตใจคนเก่ง โจ๊กเกอร์ไม่มีความสามารถพิเศษเหนือมนุษย์แต่อย่างใด แต่มีอาวุธเช่นไพ่ที่มีปลายเป็นมีดโกน, แก๊สหัวเราะที่ทำให้คนหัวเราะจนตายอย่างน่าสยดสยอง, ลูกโม่หินอ่อน, แจ็คอินเดอะบ็อกที่ติดตั้งการจู่โจมอย่างฉับพลัน, บุหรี่ระเบิดซึ่งสามารถทำลายสิ่งก่อสร้างได้ และดอกไม้บนปกคอเสื้อที่พ่นกรดออกมาได้
ลักษณะนิสัย
เป็นคนที่เห็นทุกอย่างเป็นเรื่องตลก สนุกสนาน โดยเฉพาะเรื่องความตาย ความกลัว ความโกลาหล และชอบสร้างความปั่นป่วนให้กับเมืองก็อตแธม สิ่งที่โจ๊กเกอร์ต้องการมีเพียงแค่เห็นโลกลุกเป็นไฟ
การปรากฏตัว
โจ๊กเกอร์เคยปรากฏตัวในรูปแบบภาพยนตร์อเมริกันมาแล้ว 5 ครั้ง ได้แก่
พระเจ้าพังคราช
พระเจ้าพังคราช เป็นกษัตริย์แห่งอาณาจักรโยนกเชียงแสน ขึ้นครองราชย์เมื่อ พ.ศ. 1458 มีราชโอรสคือ พระเจ้าพรหม
ทรงสร้างวัดพระธาตุจอมกิตติ เป็นเจดีย์ย่อเหลี่ยมไม้สิบสอง เพื่อบรรจุพระบรมธาตุ นอกกำแพงเมืองเชียงแสน
Ceroctis
Ceroctis เป็นสกุลของด้วงที่อยู่ในวงศ์ Meloidae
สปีชีส์ในสกุลนี้พบในยุโรปและแอฟริกา
สปีชีส์ในสกุลนี้ ได้แก่:
มาลากาซี
ชาวมาลากาซี เป็นหนึ่งในสามกลุ่มชนในประเทศมาดากัสการ์ มีจำนวนมากถึง 16 ล้านคน กระจายอยู่ทั่วบริเวณกระจายตั้งแต่ มาดากัสการ์ มายอต เรอูเนียง
ภาษา
ใช้ภาษามาลากาซีสื่อสารกัน แต่ก็มีคนพูดภาษาฝรั่งเศสอยู่บ้าง
ประวิตร วงษ์สุวรรณ
พลเอก ประวิตร วงษ์สุวรรณ (เกิด 11 สิงหาคม พ.ศ. 2488) ชื่อเดิม ประวิทย์ วงษ์สุวรรณ ชื่อเล่น ป้อม เป็นนักการเมืองและทหารบกชาวไทย ปัจจุบันดำรงตำแหน่งรองนายกรัฐมนตรี และหัวหน้าพรรคพลังประชารัฐ เคยดำรงตำแหน่งรักษาการนายกรัฐมนตรี และรัฐมนตรีว่าการกระทรวงกลาโหม ในรัฐบาล อภิสิทธิ์ เวชชาชีวะ และรัฐบาล พลเอก ประยุทธ์ จันทร์โอชา รองหัวหน้าคณะรักษาความสงบแห่งชาติ อดีตผู้บัญชาการทหารบก ต่อมาได้ดำรงตำแหน่งสมาชิกสภาผู้แทนราษฎรไทย ชุดที่ 26 ได้ชื่อว่าเป็น "พี่ใหญ่" ของกลุ่มแยกบูรพาพยัคฆ์และกลุ่ม 3 ป.
ชีวิตช่วงต้นและการรับราชการทหาร
ประวิตร วงษ์สุวรรณ เกิดเมื่อวันที่ 11 สิงหาคม พ.ศ. 2488 ที่จังหวัดพระนคร เป็นบุตรคนโตของ พลตรี ประเสริฐ วงษ์สุวรรณ กับนางสายสนี วงษ์สุวรรณ มีน้องชาย 4 คน คือ พลเรือเอก ศิษฐวัชร วงษ์สุวรรณ, พลตำรวจเอก พัชรวาท วงษ์สุวรรณ, พงษ์พันธุ์ วงษ์สุวรรณ อดีตหัวหน้าผู้ฝึกสอนทีมทีโอที และ พันธุ์พงษ์ วงษ์สุวรรณ
เขาสำเร็จการศึกษาจากโรงเรียนเซนต์คาเบรียลในปี พ.ศ. 2505 จากนั้นในปี พ.ศ. 2508 ได้สำเร็จการศึกษาจากโรงเรียนเตรียมทหาร รุ่นที่ 6 และศึกษาต่อ โรงเรียนนายร้อยพระจุลจอมเกล้า รุ่นที่ 17 สำเร็จการศึกษาในปี พ.ศ. 2512 ในปี พ.ศ. 2521 เข้าศึกษาโรงเรียนเสนาธิการทหารบก หลักสูตรหลักประจำ ชุดที่ 56 และในปี พ.ศ. 2540 สำเร็จหลักสูตรวิทยาลัยป้องกันราชอาณาจักร รุ่นที่ 40 พ.ศ. 2556
เขาถือได้ว่าเป็นนายทหารที่เติบโตมาจากกองทัพภาคที่ 1 ทางภาคตะวันออกมาโดยตลอด โดยสังกัดกับกรมทหารราบที่ 21 รักษาพระองค์ (ร.21 รอ.) หรือคนส่วนใหญ่ที่เรียกกันว่า "ทหารเสือราชินี" ถือได้ว่าเป็นนายทหารรุ่นพี่ที่สนิทสนมกับนายทหารอดีตผู้บัญชาการทหารบกสองนาย คือ พลเอก อนุพงษ์ เผ่าจินดา และ พลเอก ประยุทธ์ จันทร์โอชา
งานการเมือง
ประวิตรเข้ารับตำแหน่งรัฐมนตรีว่าการกระทรวงกลาโหมในรัฐบาล อภิสิทธิ์ เวชชาชีวะ ในปี พ.ศ. 2551 ปีต่อมาเขาได้รับการแต่งตั้งเป็นที่ปรึกษาผู้อำนวยการแก้ไขสถานการณ์ฉุกเฉิน ประจำกองอำนวยการแก้ไขสถานการณ์ฉุกเฉิน (กอฉ.) ตามคำสั่งสำนักนายกรัฐมนตรีที่ 98/2552
ปลาย พ.ศ. 2553 สื่อมวลชนประจำทำเนียบรัฐบาล ได้ตั้งฉายาว่า "ป้อมทะลุเป้า" สืบเนื่องจากผลงานด้านความมั่นคงในการสลายการชุมนุมของกลุ่มคนเสื้อแดงที่บรรลุเป้าหมาย รวมถึงการขออนุมัติงบประมาณต่าง ๆ ที่ถูกครหา ในฐานะผู้อำนวยการศูนย์อำนวยการแก้ไขสถานการณ์ฉุกเฉิน
เขาเป็นที่ทราบกันว่าเป็น "พี่ใหญ่" ของกลุ่มทหารเรียก "บูรพาพยัคฆ์" ซึ่งหมายถึงทหารที่เริ่มต้นรับราชการจาก ร.21 รอ. กษิต ภิรมย์ รัฐมนตรีว่าการกระทรวงการต่างประเทศระหว่างปี 2551 จนถึง 2554 กล่าวว่าตลอดอาชีพของประวิตร เขาให้คำปรึกษาแก่พลเอกประยุทธ์และช่วยให้เขาได้เลื่อนขั้น
หลังจากการรัฐประหารในประเทศไทย พ.ศ. 2557 เขาได้รับแต่งตั้งเป็นประธานที่ปรึกษา และเป็นรองนายกรัฐมนตรี และรัฐมนตรีว่าการกระทรวงกลาโหม ในรัฐบาลพลเอก ประยุทธ์ จันทร์โอชา เขายังเป็นประธานคณะกรรมการอีกกว่า 50 คณะ
ต่อมาในวันที่ 27 มิถุนายน พ.ศ. 2563 พรรคพลังประชารัฐ (พปชร.) ได้จัดการประชุมใหญ่สามัญประจำปี ที่ห้องแกรนด์ ไดมอนด์ บอลรูม อิมแพ็ค ฟอรั่ม เมืองทองธานี โดยมีการแต่งตั้งกรรมการบริหารพรรคชุดใหม่ พลเอกประวิตรได้รับการเลือกเป็นหัวหน้าพรรค
ในช่วงปลายปี พ.ศ. 2565 เกิดความขัดแย้งระหว่างพลเอกประวิตรและพลเอกประยุทธ์ในพรรคพลังประชารัฐ ไม่นานหลังจากนั้นพรรคมีการปรับภาพลักษณ์ของพลเอกประวิตรให้เป็นนายทหารประชาธิปไตย เข้าถึงได้กับทุกกลุ่ม เดือนมกราคมปีถัดมา พลเอกประยุทธ์ได้สมัครเป็นสมาชิกพรรครวมไทยสร้างชาติ ขณะเดียวกันพลเอกประวิตรกล่าวว่าพร้อมจะเป็นนายกรัฐมนตรี และระบุว่าตนยังมีความสัมพันธ์อันดีกับพลเอกประยุทธ์และพลเอกอนุพงษ์ในฐานะพี่น้อง แม้จะมีความเห็นทางการเมืองที่ต่างกันก็ตาม
เดือนมีนาคม พ.ศ. 2566 พลเอกประวิตรได้พบกับภัสราวลี ธนกิจวิบูลย์ผล หรือมายด์ หนึ่งในแกนนำกลุ่มราษฎร เขากล่าวกับเธอว่าจะไม่มีรัฐประหารเกิดขึ้นอีก เดือนถัดมาเขาสมัครเป็น ส.ส. ระบบบัญชีรายชื่อลำดับที่หนึ่ง และเป็นบุคคลที่ได้รับเสนอชื่อเป็นนายกรัฐมนตรีไทยเพียงคนเดียวของพรรคพลังประชารัฐ ทั้งนี้ ในการเลือกตั้งเดือนพฤษภาคมปีเดียวกัน เขาได้รับเลือกเป็น ส.ส. สมัยแรก และเป็น ส.ส. แบบบัญชีรายชื่อคนเดียวของ พปชร.
รับราชการทหาร
ใน พ.ศ. 2554 ได้รับตำแหน่งเป็นคณะดำเนินคดี ศาลยุติธรรมระหว่างประเทศ กรณีประเทศกัมพูชาฟ้องร้องประเทศไทย
ใน พ.ศ. 2558 เขาเป็นกรรมการในคณะกรรมการต่าง ๆ ตามประกาศสำนักนายกรัฐมนตรี 12 คณะกรรมการ
กรณีไม่เปิดเผยนาฬิกาหรู
การยกมือขึ้นบังแดดของพลเอก ประวิตร และรัฐมนตรีว่าการกระทรวงกลาโหม ระหว่างรอถ่ายรูปกับคณะรัฐมนตรีใหม่ "ประยุทธ์ 5" เมื่อวันที่ 4 ธันวาคม กลายเป็นจุดเริ่มต้นของการตั้งคำถามว่าเหตุใด นาฬิกาเรือนโตยี่ห้อริชาร์ดมิลล์ (Richard Mille) จำนวน 9 เรือน จึงไม่ปรากฏอยู่ในประเภท "ทรัพย์สินอื่น" ที่มีราคามากกว่าสองแสนบาท ในบัญชีทรัพย์สินที่ยื่นต่อคณะกรรมการป้องกันและปราบปรามการทุจริตแห่งชาติ (คณะกรรมการ ป.ป.ช.) ของพลเอก ประวิตร เมื่อครั้งเข้ารับตำแหน่ง รองนายกรัฐมนตรี และรัฐมนตรีว่าการกระทรวงกลาโหม เมื่อ ปี 2557
อย่างไรก็ตาม ข้อมูลจากเอกสารแสดงบัญชีทรัพย์สินและหนี้สินของพลเอก ประวิตร ที่ยื่นต่อคณะกรรมการ ป.ป.ช. เมื่อวันที่ 4 กันยายน พ.ศ. 2557 นั้น พบว่าพลเอก ประวิตร มีทรัพย์สินมากกว่าหนี้สิน 87,373,757.62 บาท ประกอบด้วยเงินในบัญชี 53 ล้านบาท เงินลงทุน 7 ล้านบาท ที่ดิน 17 ล้านบาท โรงเรือนและสิ่งปลูกสร้าง 10 ล้านบาท และรถโฟล์คสวาเก้น (Volkswagen) ครอบครองปี 2543 และไม่พบว่ามีการยื่นชี้แจงในส่วนของบัญชีทรัพย์สินอื่น ๆ ที่มีมูลค่าเกิน 2 แสนบาทไว้ โดยคาดว่านาฬิกาประดับข้อมือของพลเอก ประวิตร น่าจะเป็นยี่ห้อริชาร์ดมิลล์ (Richard Mille) รุ่น RM 029 ตัวเรือนทำด้วยแพลทินัม ส่วนสายเป็นยางอย่างดี มีจุดเด่นอยู่ตรงตัวเลขวันที่ขนาดใหญ่ สนนราคา 111,492.50 ดอลลาร์สหรัฐฯ หรือประมาณ 3.6 ล้านบาท ขณะที่แหวนเพชรก็น่าจะอยู่ที่ราว 5 กะรัตขึ้นไป โดยมูลค่าในตลาดของเพชรเริ่มต้นที่ 4–7 ล้านบาท
สื่อมวลชนได้วิพากษ์วิจารณ์ถึงการที่พลเอก ประยุทธ์ จันทร์โอชา ไม่กล้าปลดพลเอก ประวิตร วงษ์สุวรรณ ว่า เนื่องจากเขาเป็นมือประสานสิบทิศรู้จักคนในวงการนักการเมืองและทหารตำรวจอย่างกว้างขวาง
การวิพากษ์วิจารณ์ในกรณีอื่น ๆ
พลเอก ประวิตร แสดงความคิดเห็นภายหลังเหตุเรือล่มในจังหวัดภูเก็ต พ.ศ. 2561 ว่า "คนจีนเป็นเป็นคนนำนักท่องเที่ยวจีนเข้ามา เป็นเรื่องของนักท่องเที่ยวเขา เขาทำของเขาเอง เขาฝ่าฝืนไม่ปฏิบัติตามคำสั่ง เราจะให้ไปเรียกความเชื่อมั่นได้อย่างไร" ทำให้เกิดการวิพากษ์วิจารณ์กันอย่างกว้างขวางทั้งในและนอกประเทศ
หลังเหตุการณ์โจมตีโรงแรมที่ไนโรบี พ.ศ. 2562 ซึ่งเป็นการโจมตีโรงแรมดุสิตดีทูในเครือดุสิตธานีโดยกลุ่มติดอาวุธ ทำให้มีผู้เสียชีวิตและบาดเจ็บจำนวนมาก ประวิทย์ให้สัมภาษณ์ว่า มูลเหตุหนึ่งที่ทำให้กลุ่มติดอาวุธโจมตีนั้นอาจเกิดจากการที่อาหารในโรงแรมอร่อย ส่งผลให้มีผู้ไม่พอใจในความคิดเห็นดังกล่าวทั้งในและต่างประเทศ
เครื่องราชอิสริยาภรณ์
พลเอก ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่าง ๆ ดังนี้
อะกิ โนะ อะระชิ
อะกิ โนะ อะระชิ (秋の嵐, หมายถึง พายุในฤดูใบไม้ร่วง) เป็นองค์กรของประเทศญี่ปุ่น เพื่อการเกื้อหนุนในการยกเลิกระบบจักรพรรดิญี่ปุ่น ชื่อเต็มจององค์กรดังกล่าวคือ 反天皇制全国個人共闘・秋の嵐 แปลว่า การต่อต้านระบบจักรพรรดิแห่งชาติ ก่อตั้งเมื่อปี ค.ศ. 1987 โดยนักศึกษาหัวรุนแรงในมหาวิทยาลัยวาเซดะ จังหวัดโตเกียว และนักดนตรีพังก์ตามถนน ซึ่งใช้ถนนในการกระจายข่าวสาร
ในปี ค.ศ. 1996 สมาชิกของกลุ่มอะกิ โนะ อะระชิได้ต่อต้านคดีของรัฐบาลโตเกียวมหานคร เรื่องการจับกุมที่ผิดกฎหมายและกองปืนใหญ่ของตำรวจโตเกียว เหตุการณ์ดังกล่าวเกิดขึ้นระหว่างการจัดชุมนุมของกลุ่มในปี ค.ศ. 1989 ภายหลังการเสียชีวิตของจักรพรรดิโชวะ
สายเมโก
สายเมโก (名港線) เป็นเส้นทางรถไฟฟ้า ส่วนหนึ่งของรถไฟใต้ดินเทศบาลนาโงยะ เมืองนาโงยะ จังหวัดไอจิ ประเทศญี่ปุ่น มีสถานีปลายทาง 2 สถานี ได้แก่ สถานีคานายามะ และ สถานีนาโงยะโก สีประจำเส้นทางคือสีม่วงขาว ตัวย่อของสถานีขึ้นต้นด้วยตัว E
ฟุตซอลทีมชาติอังกฤษ
ผู้เล่น
นี้เป็นชุดผู้เล่นในรุ่นU15
ผู้จัดการทีม
ตั้งแต่กุมภาพันธ์ 2013
Minor tournaments
กรอบสีแดงคือเป็นทีมเหย้า
พระเจ้าตอมิสลัฟที่ 1 แห่งโครเอเชีย
พระเจ้าตอมิสลัฟที่ 1 แห่งโครเอเชีย (Tomislav I of Croatia) (? – ค.ศ. 928) เป็นพระมหากษัตริย์แห่งราชอาณาจักรโครเอเชียแห่งราชวงศ์ Trpimirović ผู้ครองราชย์ต่อจากดยุกมันซิเมียร์แห่งโครเอเชียระหว่างปี ค.ศ. 910 จนเสด็จสวรรคตในปี ค.ศ. 928 โดยมีสมเด็จพระเจ้าทรพิเมียร์ที่ 2 ขึ้นครองราชย์ต่อจากพระองค์